SARL-NUUS SONDAG 29 NOVEMBER 2009 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die web by www.sarl.org.za. Klik 
op 'ARMT' en volg die skakels soos aangedui. Vir oudio via Echolink, koppel 
met ZSOJPL-R. Hierdie en vorige bulletins kan van www.sarl.org.za afgelaai 
word en u kan ook daar inteken om toekomstige bulletins per e-pos te ontvang. 
U nuusleser is (naam en roepsein), op 145,725 MHz vanuit Pretoria, met her- 
leidings op 28,325; 14,235; 10,130; 7,066 en 3,695 MHz ESB, asook op 52,750; 
438,825 en 1 297 MHz FM in die Pretoria-gebied. (Ander nuuslesers verander 
soos toepaslik.) 


In die nuus vandag; 

RAE ZU-BORGSKAP VIR 2009 

SAOG WEDERSYDSE LISENSIEVOORSTEL 
IARU WRCO-2 VOORBEREIDINGS 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


RAE ZU-BORGSKAP VIR 2009 


Kobus Conradie van LetsPlayRadio in Kaapstad het SARL-nuus meegedeel dat 
die ZU-borgskap toegeken is aan Ben Erasmus, ZU1TN. Die borgskap bestaan 
uit `n VX2E-dubbelbandhandstel, die drasakkie, `n antennakoppelstuk, `n lu- 
idsprekermikrofoon en `n dubbelband magnetiese antenna. Dit word geskenk 
deur twee anonieme weldoeners. Baie geluk Ben! Die SARL bedank graag Let- 
sPlayRadio vir sy ondersteuning aan amateurradio in Suid-Afrika en veral vir 
sy bydrae tot die ontwikkeling van die jeug. 


OKOSA Lê SAOG-WEDERSYDSE LISENSIEVOORSTEL VOOR AAN 
CGRASA 


Tydens die kwartaallikse OKOSA/SARL-skakelkomiteevergadering gehou 
op Donderdag, het die SARL OKOSA versoek om n wedersydse lisensie- 
ooreenkoms met die SAOG-lande te oorweeg. Van die SAOG-lande reik reeds 
lisensies uit aan besoekende Suid-Afrikaners en die SARL het OKOSA gevra 
om dit wedersyds te van krag te maak en alle SAOG-lande in te sluit. OKOSA 
het positief hierop gereageer en sal die proses aan die rol sit vanuit beide n 
Suid-Afrikaanse, sowel as n SAOG-perspektief. Die konsep sal aan die Kom- 
munikasie Reguleerdersvereniging van Suider-Afrika (CRASA) voor gelê word. 
CRASA is n vereniging van Inligting- en Kommunikasietegnologie-reguleerders 
(ICT) en ander belanghebbendes in die inligting- en kommunikasie-industrie 
in Suider-Afrika. CGRASA is in 1997 gestig binne die raamwerk van die 
Suider-Afrikaanse Ontwikkelingsgemeenskap (SAOG) se Protokol oor Vervoer, 
Kommunikasie en Meteorologie. Na aanleiding van die SAOG-leierskap se visie, 


is kennis geneem dat individuele inligting- en kommunikasiesektore in die streek 
te klein is om `n sê in die globale arena te hê. Verder word daar nie genoegsame 
beleggings gelok om moderne en universele ICT-dienste te verskaf nie. Dit 
kom daarop neer dat dit vir Suid-Afrika se tradisionele skakel met ons streek 
se ekonomiese gemeenskap die SAOG beter is om vir die hele streek steun 
te werf vir n bevorderlike regulatoriese omgewing. Ander sake wat bespreek is 
sluit 'n tabel in van frekwensietoekennings, toegang tot die spektrum 1385,7 tot 
137,8 kHz, die uitbreiding van die 160 meterband, n nuwe toekenning rondom 
die 5 MHz-frekwensie en verskeie ander aspekte van die mikrogolfbande. Daar 
is ook besluit dat 'n ZS9-roepsein slegs aan kompetisiestasies toegeken sal word. 
Die volgende vergadering word in middel-Februarie gehou. 


IARU SE WRC-12-VOORBEREIDINGS OP KOERS 


WRG-12 sal in Januarie 2012 'n aanvang neem. Die jaar 2012 mag vêr in die 
toekoms klink, maar dit is oor net meer as twee jaar. Voorbereidings van na- 
sionale telekom-administrasies is reeds geruime tyd aan die gang. Streeksteleko- 
morganisasies vergader reeds om WRC-agendapunte te bespreek en n streeks- 
standpunt oor elke item te bepaal. TARU-sekretaris Rod Stafford, W6ROD, 
sê dat elke TARU-lidvereniging wat oor die vermoë beskik, die inisiatief moet 
neem om kontak te maak met hul owerhede en hulle in te lig oor die TARU 
se standpunt oor die WRUC-agenda-items wat amateurradio beinvloed. Die 
SARL neem deel in die voorbereidende WRC-vergaderings en sal n WRC- 
ontwikkelingswerkswinkel oor die TTU-R-prosedures op 7 en 8 Desember by- 
woon. Van die belangrikste WRC-agenda-items is: 1. Agenda-item (AT) 1.14 

Implementering van n radio-opsporingsdiens in die spektrum 30 - 300 MHz; 
2. AT 1.15 Moontlike toekennings in die bestek van 8 - 50 MHGZ aan `n radio- 
opsporingsdiens vir oseanografiese radartoepassings; 3. AI 1.19 Sagteware- 
gedefinieerde radiostelsels: 4. AT 1.22 Die effek van uitsendings vanaf kortaf- 
standtoestelle; en 5. AI 1.23 Die oorweging van n toekenning van ongeveer 
15 kHz in dele van die spektrum 415 tot 526,5 kHz aan die amateurdiens op 
n sekondêre basis, met in ag neming van die behoefte om bestaande dienste te 
beskerm. 


OKTOBER 2009 RAE-STATISTIEK 


Die afgelope Radioamateureksamen (RAE) op 21 Oktober, het n skitterende 
slaagsyfer van 86% vir Klas A en 90% vir Klas B gelewer. Die oudste kandidaat 
was die 66 jarige BR van Heerden, ZR3BVH, van Prieska en die jongste was 
MC Boschoff, ZU3C, van Upington. Die hoogste Klas A-punt van 938% is deur 
twee kandidate behaal E Isted, ZSGEDI, en PJ Delport, ZR6BVS, beide van 
Gauteng. Baie geluk aan dié twee kandidate. Ses kandidate het 100% behaal 

die hoogste Klas B-punt. Hulle is $ Erasmus, ZUISE, F Rahim, ZUSFHR, N 
Barnes, G Fisher, ZUSDFE, G Koster, ZUIGGC, en J Ashworth. Baie geluk aan 
hierdie kandidate. Daar is enkele kandidate wat nog nie al die nodige dokumente 
aan die SARL-kantoor besorg het nie en dus word hulle roepseine teruggehou. 
Stuur asseblief u uitstaande dokumentasie aan die SARL-kantoor teen volgende 
week. Die SARL kan nie die toepaslike dokumentasie aan OKOSA oorhandig 


nie dit gaan lei tot frustrerende vertragings in die uitreik van u lisensies en die 
opdatering van u inligting in die SARL-roepseinboek. Luister vir nuwe roepseine 
en gee aan die nuwe radioamateurs n warm en hartlike verwelkoming op die lug. 
Vir diegene wat nie hierdie keer suksesvol was nie moenie moed opgee nie. In 
Mei 2010 is daar weer n geleentheid vir u om die eksamen te skryf, so studeer 
hard en stel vir uself n uitdaging om as een van die toppresteerders erken te 
word. U staan ook kans om n toekenning te verwerf. Vir enige navrae, kontak 
asseblief vir Mariska by die SARL-kantoor by 011 675 23893 of stuur vir haar n 
@-pos na admin@sarl.org.za 


DIE SARL-KANTOOR SLUIT TYDENS DIE VAKANSIE 


Die SARL-kantoor by die Nasionale Amateurradiosentrum sluit op 15 Desember 
en heropen weer op Maandag 11 Januarie 2010. Enige dringende sake in hierdie 
tydperk moet aan die sekretaris gerig word aan secretary@sarl.org.za. 


SARL-LIDMAATSKAP RAAK AAN DIE 1 300-MERK 


Die lidmaatskap van die SARL het Donderdag op 1 294 gestaan. Die teiken van 
1 300 is gestel vir die einde van November en dit behoort bereik te word. Die 
teiken vir 31 Desember is 1 400 lede. As u nog nie by die nasionale liggaam 
vir amateurradio die Suid-Afrikaanse Radioliga aangesluit het nie, nooi ons 
u uit om dit nou te doen. Nuwe lede kan nou teen die halfjaartarief aansluit 
om Desemberlidmaatskap gratis te kry, tesame met die November/Desember 
Radio 7S, wat tans by die drukkers is. Dié uitgawe is volgepak met interessante 
artikels en projekte. Om aan te sluit, kry die vorm by www.sarl.org.za of bel 
vir Mariska by 011 675 2393. As u nog nie u huidige lidmaatskap wat op 1 
Julie verskuldig was betaal het nie, doen dit asseblief so gou moontlik. Hierdie 
week verwelkom ons die volgende nuwe lede: Michael Sender, ZSIMBM, Colin 
Porter, ZSIRS, Juan Genovart, ZR6DAY, en Paul Odendaal, ZS6PCO. 


UITSLAE VAN DIE SATELLIET-AKTIWITEITSNAWEEK BEKEND 
GEMAAK 


Die algehele wenner is André, ZS2BK, met 192 punte. Hy het 192 OSO s gemaak 

dit het een punt per kontak getel. Hy is die wenner van die TinyTrakd-prys. 
Van sy kontakte is om (02:00 UTC gemaak. Die wenner van die 'TinyTrak3- 
prys vir die beste draagbare stasie gaan aan Sian, ZS3SVD, wat van n skaars 
ruitverwysing naby Christiana (KG22) gewerk het. Hy 59 @SO s voltooi en 177 
prysenswaardige punte verdien. Sian het aan SARL-nuus gesê dat hy vir die 
naweek in Christiana was. Die presiese ruitblok is KG22NG. “Ek het gebruik 
gemaak van n Kenwood TS-B2000, gemonteer in die Jeep met SATP(O32 op `n 
skootrekenaar met CGAT-beheer. Die antennas was n Diamond X-50-vertikaal 
op n 7 m draagbare mas en n Diamond NR770 mobiele antenna op n magneet- 
basis op die kant van die dak, teen n hoek van 45 grade gemonteer. Die NR770 
op die dak het baie beter gewerk as die X50 en ek het die X50 en mas Saterdag 
laat sak en slegs die NR770 gebruik.”Dit bewys dat selfs met `n gewone stasie 
satelliete pret kan wees. Van die interessante langafstand-OSO s was met Pierre, 
ZSGBB, SV1EEK in Griekeland en met Jim, V@9JC, op Diego Garcia beide 


op AOT7 met ESB. Hal, ZS6WB, het ook kontak gemaak met Jim. Geluk aan al 
die deelnemers. Die volledige uitslae is beskikbaar op www.amsatsa.org.za. 


KOMPETISIENUUS 
SARL BHEF/UHF-digitale kompetisie. 


Die kompetisiekomitee het slegs twee logstate ontvang vir die September-been 
van die BHFE/UHF-kompetisie. Die uitslae is soos volg: le plek en algehele 
wenner André Botes, ZS2ACP, 32 109 punte; 2e plek en Afdeling 6-wenner 
Bert Howes, ZS6HS, met 885 punte. 


Die jaarlikse PEARS HF-kompetisie begin op Sondag 6 Desember om 14:00 en 
eindig om 18:00 SAT. Dit is n foonkompetisie met werking op 7,060 tot 7,100 
en 7,130 tot 7,200 MHZ asook op 3,603 tot 3,650 en 3,700 tot 3,800 MHz. Daar 
is vier klasse vir deelnemers: Nuwelingstasies met `n ZU-voorvoegsel; Beperk 
stasies met `n ZR-voorvoegsel; Onbeperk stasies met `n ZS-voorvoegsel en 
DX stasies buite Suid-Afrika. Roepseine, n seinrapport en die operateurs 
se name word uitgeruil. Volle besonderhede is op PEARS se webtuiste by 
WWW.ZS2pe.co.za beskikbaar, asook in die 2009 SARL-kompetisiehandboek. 


Die ARRL 160 m-kompetisie word oor die naweek van 5 en 6 Desember gehou, 
en die ARRL 10 m-kompetisie oor die naweek van 12 en 13 Desember. 


HAMNET GAUTENG-SUID 


Hamnet Gauteng-Suid en die Ekurhuleni Rampbestuur Gespesialiseerde Kom- 
munikasievrywilligers was weer eens aktief tydens die Austin Jordaan Nagwed- 
loop wat verlede week gehou is. Die resies het bestaan uit n vyf-, tien- en 
vyftien kilometer afstand en alle waterpunte en hoofpadkruisings is gemonitor. 
Michelle, Z4S6TO, het die gemeenskaplike operasionele sentrum bedryf en die vry- 
willigers kon hulle radioprosedures oefen. Met die 2010 Sokker Wêreldbeker om 
die draai gebruik hierdie radioamateurs elke geleentheid om hulle vaardighede 
op te skerp en te verseker dat die bevel- en beheerstrukture korrek funksioneer. 
Almal wat deelgeneem het word bedank vir hulle bydraes. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die sonaktiwiteitsvlak steeds laag is. 
Die son se oppervlakte was laas week grotendeels vlekloos. ?20- en 40 m is 
die beste keuses vir DX. Gedurende die middae gaan die toestande na Indië 
goed wees. Gedurende laatmiddae en die aande gaan toestande na Europa goed 
wees. Kontakte met Nieu-Seeland en Australië gaan op 15 m vir `n kort rukkie 
gedurende die oggende moontlik wees. Gedurende die middae is daar 'n goeie 
kans vir 15 m-kontakte met die VSA. Smiddags en vroegaande gaan toestande 
op 15- en 20 m na Brasilië goed wees. Plaaslike toestande gaan gedurende die 
dag op 40 m goed wees. 80 m behoort gedurende vroegoggend en laatmiddag 
goeie resultate oor die korter afstande te lewer. 30 m sal gedurende die middel 
van die dag goeie resultate oor die langer afstande lewer. 20 m begin weer om 
van sy aansien herwin en daar kan goeie kontakte oor die langer afstande gemaak 


word. Saans is 80 m die beste keuse. Besoek gerus www.spaceweather.co.za vir 
meer inligting. 


DAGBOEK VAN GEBEURE 


30 November sluitingsdatum vir nominasies vir die SARL-Raad; 5 Desember 

Wesrand snuffelmark; 6 Desember PEARS HF-kompetisie; 18 Desember sluit- 
ingsdatum vir die PEARS-gelukstrekking; 15 Januarie 2010 sluitingsdatum vir 
die opstelkompetisie; 15 tot 17 Januarie 2010 PEARS BHF/UHF-kompetisie. 


SARL-nuus nooi klubs en individue om nuusberigte wat vir radioamateurs en ko- 
rtgolfluisteraars van belang is, in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. Die SARL nooi u ook 
om te luister na die program Amateur Radio Mirror International, wat om 
10:00 SAT op 145,750 MHGZ in die Pretoria-gebied uitgesaai word, met herlei- 
dings op 7 082, 7 205 en 17 860 kHz. Daar is ook 'n 'Podcast'-uitsending 
waarna geluister kan word. Vir oudiostrome en Echolink deur ZS6FGS, besoek 
www.sarl.org.za, klik op “ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. U het geluister na `n nuusbulletin van die Suid- 
Afrikaanse Radioliga wat deur Dennis, ZS4BS, saamgestel is. Die redakteur was 
Jannie, ZR6PHD. Dankie dat u saamgeluister het. 73. /EX 


